Diari Oficial de la Generalitat Valenciana


Sumari del DOGV 2571, del 21-08-1995 (1995/835851)

ORDRE d'1 d'agost de 1995, de la Conselleria d'Economia i Hisenda, per la qual s'ajorna a l'1 de gener de 1997 l'entrada en vigor de l'Ordre de 28 d'abril de 1995, d'aquesta conselleria, per la qual s'aproven els codis de les classificacions funcional i econòmica dels pressupostos del sector d'administració general de la Generalitat Valenciana i les seues entitats públiques amb estructura pressupostària similar.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/01/(1)/dof/vci/html**

### Dades del document

Número de DOGV
:   2571

Data del DOGV
:   21-08-1995

Secció del DOGV
:   DISPOSICIONS GENERALS

Número del document
:   1995/835851


Data del document
:   01-08-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE d'1 d'agost de 1995, de la Conselleria d'Economia i Hisenda, per la qual s'ajorna a l'1 de gener de 1997 l'entrada en vigor de l'Ordre de 28 d'abril de 1995, d'aquesta conselleria, per la qual s'aproven els codis de les classificacions funcional i econòmica dels pressupostos del sector d'administració general de la Generalitat Valenciana i les seues entitats públiques amb estructura pressupostària similar.  
L'Ordre de 28 d'abril de 1995, d'aquesta conselleria, en compliment del mandat de l'article 23 del Decret Legislatiu del Consell de la Generalitat Valenciana de 26 de juny de 1991, va establir un nou sistema de definició de codis, a fi d'homogeneïtzar la imputació dels ingressos i de les despeses pressupostàries del sector d'administració general de la Generalitat Valenciana i les seues entitats públiques amb estructura pressupostària similar, amb la del sector estatal, mitjançant l'aplicació de criteris anàlegs.  
Per altra banda, el caràcter de pla comptable marc per a totes les administracions públiques, que la normativa legal concedeix al Pla General de Comptabilitat Pública de l'Administració General de l'Estat, aconsella la immediata aprovació del corresponent Pla General de la Generalitat Valenciana.  
Per imperatiu legal, correspon a la Intervenció General, com a Centre Directiu de la Comptabilitat Pública, sotmetre a la decisió del conseller d'Economia i Hisenda el Pla General de Comptabilitat, al qual s'adaptaran els departaments, les corporacions, els organismes i la resta d'entitats incloses en el sector públic de la Generalitat Valenciana, segons les seues característiques, amb la deguda coordinació i articulació amb el Pla General de Comptabilitat Pública de l'Estat, atès el seu caràcter abans esmentat, de pla comptable marc.  
Una de les prioritats de la Intervenció General, per a la seua execució immediata, és la de confeccionar el pla de comptabilitat esmentat per a aplicar-lo a la gestió dels Pressupostos de la Generalitat Valenciana per a l'exercici de 1997.  
Raons de coherència en l'aplicació dels nous criteris comptables-pressupostaris aconsellen la coincidència, en el temps, de l'entrada en vigor de la nova estructura pressupostària ja aprovada i del nou Pla General de Comptabilitat de la Generalitat Valenciana.  
D'acord amb el que s'ha exposat, i fent ús de l'autorització continguda en l'article 23 del Decret Legislatiu pel qual s'aprova el text refós de la Llei d'Hisenda Pública de la Generalitat Valenciana i a proposta de la Intervenció General de la Generalitat Valenciana  
ORDENE  
Article únic  
S'ajorna fins l'1 de gener de 1997 l'entrada en vigor de l'Ordre de 28 d'abril de 1995, d'aquesta conselleria, per la qual s'aproven els codis de les classificacions funcional i econòmica del pressupostos del sector administració general de la Generalitat Valenciana i les seues entitats públiques amb estructura pressupostària similar.  
València, 1 d'agost de 1995  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI